
Către,

Vă înaintăm, alăturat, RAPORTUL asupra proiectului de Lege privind aderarea la Convenția cu privire la înregistrarea obiectelor lansate în spațiul extraatmosferic, deschisă pentru semnare la New York la 14 ianuarie 1975, trimis, spre dezbatere în fond, Comisiei pentru știință și tehnologie, cu adresa nr. Plx. 450/2022 .

Președinte,

Dragoș Gabriel ZISOPOL

COMISIA PENTRU ȘTIINȚĂ ȘI TEHNOLOGIE
Bucureşti, 10 octombrie 2022
RAPORT 

asupra proiectului de Lege privind aderarea la Convenția cu privire la înregistrarea obiectelor lansate în spațiul extraatmosferic, deschisă pentru semnare la New York la 14 ianuarie 1975

În conformitate cu prevederile art. 95 din Regulamentul Camerei Deputaţilor, republicat, Comisia pentru știință și tehnologie a fost sesizată spre dezbatere în fond, cu proiectul de Lege privind aderarea la Convenția cu privire la înregistrarea obiectelor lansate în spațiul extraatmosferic, deschisă pentru semnare la New York la 14 ianuarie 1975, trimis cu adresa nr. Plx. 450/2022 și înregistrat cu nr.4c-24/113/2022.
Potrivit prevederilor art. 75 din Constituţia României, republicată şi ale 92 din Regulamentul Camerei Deputaţilor, republicat, Camera  Deputaţilor este primă Cameră sesizată.

Consiliul Legislativ a avizat favorabil proiectul de lege, conform avizului nr. 800 din 11.07.2022 cu observații și propuneri.
Comisia pentru tehnologia informației și comunicațiilor, Comisia pentru apărare, ordine publică și siguranță națională, Comisia pentru politică externă și Comisia juridică, de disciplină și imunități au avizat favorabil inițiativa legislativă.

Proiectul de lege supus dezbaterii are ca obiect de reglementare aderarea României la Convenţia cu privire la înregistrarea obiectelor lansate în spaţiul extraatmosferic, deschisă pentru semnare la New York la 14 ianuarie 1975. În vederea implementării dispoziţiilor Convenţiei, Agenţia Spaţială Română (ROSA), care este coordonatorul la nivel naţional al activităţilor spaţiale, va înfiiinţa, menţine şi actualiza registrul naţional al obiectelor lansate în spaţiul extraatmosferic. Obligaţia corelativă a operatorilor naţionali care lansează obiecte spaţiale constă în declararea către Agenţia Spaţială Română (ROSA) a tuturor informaţiilor necesare înregistrării lansării obiectului spaţial în registrul naţional, prcum şi obligaţia informării atunci când obiectul nu se mai află pe orbită. Agenţia Spaţială Română va transmite prin mijloace diplomatice (Ministerul Afacerilor Externe), către Secretarul General al ONU, informaţiile necesare înscrierii în registrul ONU.

Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa din data de 10 octombrie 2022.

Membrii Comisiei pentru știință și tehnologie au participat la dezbateri conform listei de prezență.

În urma dezbaterii, membrii Comisiei au hotărât, cu unanimitate de voturi adoptarea proiectului de Lege privind aderarea la Convenția cu privire la înregistrarea obiectelor lansate în spațiul extraatmosferic, deschisă pentru semnare la New York la 14 ianuarie 1975, cu amendamente admise prevăzute în Anexa care face parte integrantă din prezentul raport.
Prin adresa Ministerului Cercetării, Inovării și Digitalizării nr.SG/102039/03.10.2022, ca urmare a erorilor materiale semnalate de către membrii Comisiei, inițiatorul a procedat la înlocuirea formei depuse inițial în limba română a Convenției. Aceste documente originale fac parte integrantă din prezentul raport.

În raport de obiectul şi conţinutul său,  proiectul de lege face parte din categoria legilor ordinare.

Consilier parlamentar, Alexandra Mușat
Anexa

AMENDAMENTE ADMISE 

	Nr.

crt.
	Text 

adoptat de Senat
	Text propus de Comisie

(autor amendament)
	Motivare



	1.
	Titlul Legii:  Lege privind aderarea la Convenţia cu privire la înregistrarea obiectelor lansate în spaţiul extraatmosferic, deschisă pentru semnare Ia New York la 14 ianuarie 1975

	Titlul Legii:  Lege pentru aderarea României la Convenţia cu privire la înregistrarea obiectelor lansate în spaţiul extraatmosferic, adoptată la New York, la 12 noiembrie 1974 și deschisă spre semnare la New York, la 14 ianuarie 1975
Autor: Comisia pentru Știință și Tehnologie
	Respectarea normelor de tehnică legislativă

	2.
	În temeiul art.75 și art.76 alin.2 din Constituția României, republicată,
	Se elimină

Autor: Comisia pentru Știință și Tehnologie
	Respectarea normelor de tehnică legislativă

	3.
	Art.1. – România aderă la Convenţia cu privire la înregistrarea obiectelor lansate în spaţiul extraatmosferic, deschisă pentru semnare la New York la 14 ianuarie 1975.
	Art.1. – România aderă la Convenţia cu privire la înregistrarea obiectelor lansate în spaţiul extraatmosferic, adoptată la New York, la 12 noiembrie 1974 și deschisă spre semnare la New York, la 14 ianuarie 1975.
Autor: Comisia pentru Știință și Tehnologie
	Respectarea normelor de tehnică legislativă

	4.
	Art.2. – Agenţia Spaţială Română înfiinţează şi administrează registrul naţional al obiectelor lansate în spaţiul extraatmosferic.
	Nemodificat
Autor: Comisia pentru Știință și Tehnologie

